Σχεδιασμός και πιλοτική εφαρμογή πρωτοκόλλου μελέτης της μυϊκής οξυγόνωσης κατά τη διάρκεια δυο διαφορετικών δοκιμασιών διαλειμματικού τρεξίματος
Creators: name: Μποχώρη, Δήμητρα Δημητρίου
Publisher: name: Aristotle University of Thessaloniki
Year: 2023
Subjects: Μυϊκή Οξυγόνωση
Φασματοσκοπία εγγύς υπερύθρου
Έξω πλατύς
Muscle Oxygenation
Near Infrared Spectroscopy
Vastus lateralis

description: ΕΙΣΑΓΩΓΗ: Η μέτρηση της μυϊκής οξυγόνωσης σε πραγματικό χρόνο, μέσω φασματοσκοπίας εγγύς υπερύθρου, μπορεί να δώσει αξιόπιστες πληροφορίες για την κατάσταση οξυγόνωσης του μυϊκού ιστού κατά τη διάρκεια άσκησης και να βοηθήσει στον ακριβέστερο σχεδιασμό της προπόνησης. ΣΚΟΠΟΣ: Σκοπός της μελέτης ήταν ο σχεδιασμός και η πιλοτική εφαρμογή ενός πρωτοκόλλου μελέτης της μυϊκής οξυγόνωσης του έξω πλατύ και του γαστροκνημίου μυός σε δύο δοκιμασίες διαλειμματικού τρεξίματος 4 km. ΜΕΘΟΔΟΣ: Ένας αθλητής μεγάλων αποστάσεων, 48 ετών εκτέλεσε 4 επαναλήψεις των 1000 m στο 100% της ταχύτητας που αντιστοιχούσε στη μέγιστη πρόσληψη οξυγόνου, με 5 min ενεργητική αποκατάσταση μεταξύ τους, και 10 επαναλήψεις των 400 m στο 107,5% της ταχύτητας που αντιστοιχούσε στη μέγιστη πρόσληψη οξυγόνου, με ενεργητική αποκατάσταση 2 min μεταξύ των επαναλήψεων, εκτός του διαλείμματος μεταξύ 5ης και 6ης επανάληψης, που ήταν 5 min. Οι παράμετροι που μετρήθηκαν ήταν ο μυϊκός κορεσμός οξυγόνου, η ολική αιμοσφαιρίνη, η καρδιακή συχνότητα, το γαλακτικό και η γλυκόζη αίματος. ΑΠΟΤΕΛΕΣΜΑΤΑ: Στη δοκιμασία των 4 × 1000 m ο μυϊκός κορεσμός οξυγόνου ήταν χαμηλότερος στον γαστροκνήμιο, η ολική αιμοσφαιρίνη παρουσίασε μικρή διακύμανση και η καρδιακή συχνότητα ξεπέρασε την προβλεπόμενη από την ηλικία μέγιστη τιμή (HRmax). Στο γαλακτικό και τη γλυκόζη βρέθηκε μια σταδιακή αύξηση από το 1ο μέχρι το 3ο 1000άρι και μια ελαφρώς χαμηλότερη τιμή μετά το 4ο 1000άρι. Στη δοκιμασία των 10 × 400 m, ο μυϊκός κορεσμός οξυγόνου μειώνονταν κατά τη διάρκεια των περισσότερων 400αριών και στους δύο μυς, ενώ αυξάνονταν κατά τη διάρκεια των διαλειμμάτων στον γαστροκνήμιο. Και στους δυο μυς, η ολική αιμοσφαιρίνη είχε διακυμάνσεις χωρίς σταθερή τάση, ενώ η καρδιακή συχνότητα ξεπέρασε και πάλι την HRmax, ευρισκόμενη πάνω από το 85, 90 και 95% της HRmax για 84,7, 77,0 και 52,9 % του χρόνου άσκησης αντίστοιχα. Στο γαλακτικό και τη γλυκόζη βρέθηκε μια σταδιακή αύξηση από το 1ο μέχρι το 3ο 400άρι, ενώ ακολούθησε μια ομαλή πτώση, με αύξηση μετά το τελευταίο 400άρι. ΣΥΜΠΕΡΑΣΜΑΤΑ: Από την παρούσα έρευνα προκύπτει ότι η μεταβολική επιβάρυνση των μυών των κάτω άκρων κατά την εκτέλεση διαλειμματικής άσκησης στο πεδίο μπορεί να μελετηθεί μέσω της μέτρησης της μυϊκής οξυγόνωσης. Το πρωτόκολλο αυτό μπορεί να εφαρμοστεί σε μεγαλύτερο δείγμα, ώστε να εξαχθούν σημαντικά συμπεράσματα για τον ασκησιακό ενεργειακό μεταβολισμό, τα οποία μπορούν να βοηθήσουν τον προπονητή στην διαλειμματική προπόνηση ενός αθλητή μεγάλων αποστάσεων.
description: INTRODUCTION: The measurement of muscle oxygenation in real time, by means of near-infrared spectroscopy, can provide reliable information on the oxygenation status of muscle tissue during exercise and help in more accurate training planning. OBJECTIVE: The purpose of the study was to design and pilot a protocol to study muscle oxygenation of the vastus lateralis and gastrocnemius muscle in two 4 km interval running tests. METHOD: A 48-year-old long-distance athlete performed 4 repetitions of 1000 m at 100% of the speed corresponding to maximal oxygen uptake, with 5 min active recovery in between, and 10 repetitions of 400 m at 107,5% of the speed corresponding to maximal oxygen uptake, with active recovery 2 min between repetitions, except for the break between 5th and 6th repetition, which was 5 min. The parameters measured were muscle oxygen saturation, total hemoglobin, heart rate, lactate and blood glucose. RESULTS: In the 4 × 1000 m test, muscle oxygen saturation was lower in the gastrocnemius, total hemoglobin showed little variation, and heart rate exceeded the age-predicted maximum value. In lactate and glucose a gradual increase was found from the 1st to the 3rd trial of 1000 m and a slightly lower value after the 4th trial of 1000 m. In the 10 × 400 m test, muscle oxygen saturation decreased during most of the 400 m trials in both muscles, while it increased during rests in the gastrocnemius. In both muscles, total hemoglobin fluctuated without a constant trend, while heart rate again exceeded HRmax, being above 85, 90 and 95% of HRmax at 84,7, 77,0, and 52,9% of exercise time. In lactate and glucose, a gradual increase was found from the 1st to the 3rd of 400 m trail, followed by a smooth decline, with an increase after the last 400 m trial. CONCLUSIONS: From the present research it results that the metabolic burden of the muscles of the lower limbs during interval exercise in the field can be studied through the measurement of muscle oxygenation. This protocol can be applied to a larger sample to export important conclusions about exercise energy metabolism, which can help the coach in the interval training of a long-distance athlete.